‘આ તો હું મારી ધરા માટે ભેટ લાવ્યો છું…’ અને ધરાને ખોળામાં ઊંચકી લઇ, ગોળ ગોળ ફેરવતા કહ્યું, ‘ધરા… ધરા… મારી નોકરી બચી ગઈ અને મહેતા કાકાએ મને મોટું બોનસ પણ આપ્યું છે ! આ બધું તારા કારણે થયું છે ગાંડી… અને આ તારા માટે એક નાનકડી ભેટ… તારા અંબર તરફથી…’ કહી એને ગાયના નાનકડા વાછરડાની બાજુમાં ઉતારી હતી. એ નાનું વાછરડું જોઈ ધરા તો જાણે આજુબાજુનું ભાન જ ભૂલી ગઈ હતી, અને અંબરને બાજુએ મૂકી એને વહાલ કરવા લાગી !